અમદાવાદ: અમદાવાદ મ્યુનિસિપલ કોર્પોરેશનમાં દર વર્ષે ચોમાસા દરમ્યાન ગ્રીન એક્શન પ્લાનની જાહેરાત કરાય છે. શહેરીજનોને મોટા પાયે વૃક્ષારોપણ કરવા તંત્ર પ્રોત્સાહિત કરે છે. ગ્રીન એક્શન પ્લાન હેઠળ ત્યારબાદ સમગ્ર અમદાવાદમાં હજારો-લાખોની સંખ્યામાં વૃક્ષ વાવ્યાના મોટા મોટા દાવા કરાય છે. જોકે તંત્રની બલિહારીથી આજે પણ અમદાવાદ હરિયાળું અમદાવાદ બન્યું નથી. આ તો ઠીક, પરંતુ બાગ-બગીચા વિભાગમાં લાગતા-વળગતા કોન્ટ્રાક્ટરોને વિવિધ સ્થળોએ વાવેલા રોપાઓના ઉછેર અને જાળવણી હેતુ પાણી ‌િપવડાવવાનાે લાખો રૂપિયાનો કોન્ટ્રાક્ટ અપાયા બાદ પણ જે તે સ્થળોના રોપા નવપલ્લવિત થતા નથી.